Paar nädalat enne Suurkogu helistas Tiit uuesti ja teatas, et tal on üks hull idee. Kuivõrd ametist tulenevalt olen pidanud hullude ideedega varemgi kokku puutuma, siis nõustusin ta ära kuulama. Tiit pani ette, et ma lisaks konsultandi rollile võtaksin ka külalisnäitleja rolli. Minu osalemistingimusi oli kaks. Esiteks pean ma saama ise otsustada oma kõne sisu üle ja teiseks vajan kindlustunnet,  et erakonda Saku Suurhallis ei looda. Tiit nõustus, kuigi teise tingimuse täitmise osas polnud mul täit kindlustunnet viimase hetkeni.